《九日侍宴乐游苑诗》
南北朝·丘迟

朱明已谢，蓐收司礼。爰理秋祓，备扬旌棨。奉璋峨峨，金貂济济。

上林弘敞，离宫非一。彩殿回风，丹楼映日。随珠甲帐，屯卫周悉。

睟容徐动，天仪澄谧。云物游飏，光景高丽。枯叶未落，寒花委砌。

丝桐激舞，楚雅闲慧。参差繁响，殷勤流诣。

作者简介：丘迟（464—508），字希范，吴兴乌程（今浙江省湖州市）人，丘灵鞠之子。南朝梁文学家。初仕南齐，官至殿中郎、车骑录事参军。后投入萧衍幕中，为其所重。梁天监三年，丘迟由中书侍郎出为永嘉太守。 丘迟诗文传世者不多，所作《与陈伯之书》，使陈伯之拥众八千归降， 其中“暮春三月，江南草长，杂花生树，群莺乱飞”更是千古传诵的名句。劝伯之自魏归梁，是当时骈文中的优秀之作。